ريكاردو سكيتشى

ريكاردو سكيتشى (Riccardo Schicchi) (12 مارس 1953 - 9 ديسمبر 2012) ممثل و مخرج ومنتج و كاتب ومصور بورنوجرافى ايطالى ، و هو ابو الممثلة مرسيدس هنجر (Mercedesz Henger)

 نشأته 
اتولد ريكاردو سكيتشى يوم 12 مارس 1953 فى مدينة اوجوستا فى اقليم سيسيليا فى ايطاليا ، ابتدا حياته العملية مصور فى مجله Epoca الايطالية

 حياته الفنية 
فى سنة 1979 دخل ريكاردو سكيتشى فى مجال البورنوجرافيا بعدما اخرج اول فيلم بورنوجرافى ليه و هو فيلم Cicciolina,amore mio بطولة الممثلة البورنوجرافية سيسيولينا (Cicciolina) اللى اكتشفها وشجعها على الدخول فى مجال البورنوجرافيا وكمان هو اللى اطلق عليها اسمها الفنى اللى هى مشهورة بيه ، وده كان اول طريقه للنجاح فى مجال البورنوجرافيا

فى سنة 1983 اشترك ريكاردو سكيتشى مع سيسيولينا (Cicciolina) فى تأسيس شركة Diva Futura لانتاج الافلام البورنوجرافية ، و كان اول انتاج للشركة دى هو الفيلم البورنوجرافى Telefono rosso سنة 1986 بطولة سيسيولينا (Cicciolina) و اخراج ريكاردو سكيتشى

ريكاردو سكيتشى كان عشيق الممثلة البورنوجرافية ايفا هنجر (Éva Henger) وخلف منها بنتهم مرسيدس (Mercedes) يوم 18 اغسطس 1991 و بعد كده اتجوزها يوم 19 يناير 1994 ، و بعد جوازهم خلف منها ابنهم ريكاردينو (Riccardino) سنة 1995

 حياته السياسية 
ريكاردو سكيتشى كان مهتم جدا بالسياسه ، وعلشان كده اشترك مع الممثلتين البورنوجرافيتين سيسيولينا (Cicciolina) والراحلة موانا بوتسى (Moana Pozzi) فى تأسيس حزب الحب (Partito dell'Amore) يوم 12 يوليه 1991 ، و كان برنامج الحزب ده هو المطالبة بتقنين بيوت الدعارة وتطوير تعليم الجنس وتخصيص جناين للعشاق يمارسوا فيها الجنس براحتهم

 وفاته 
فى يوم 9 ديسمبر 2012 مات ريكاردو سكيتشى فى مستشفى سان پيترو فى روما عاصمة ايطاليا بعدما دخل فى غيبوبة مرض السكر



 مصادر 

 لينكات برانيه 



تصنيف:ممثلين بورنوجرافيين
تصنيف:مخرجين بورنوجرافيين
تصنيف:منتجين بورنوجرافيين
تصنيف:كتاب بورنوجرافيين
تصنيف:مصورين بورنوجرافيين
تصنيف:ممثلين شبقيين
تصنيف:بورنوجرافيين اشتغلوا فى السياسه
تصنيف:سياسيين طليان
تصنيف:ممثلين بورنوجرافيين طليان